— Я раблю ўсё крок за крокам, паступова, але сістэмна. Перш-наперш, сабраў корпус асноўных работ той плыні, цяпер ладжу выставы ў сваёй краіне. Затым будуць такія самыя выставы ў Расіі, потым — у Германіі, Францыі, Швейцарыі… Бо гэта глупства, калі кажуць, што ў сваёй айчыне не бывае прарокаў, а каб праславіцца тут, неабходна спярша прагрымець на Захадзе. Каб патлумачыць свету маштаб мастацкай з’явы, трэба, каб яна стала з’явай на радзіме. Таксама ў маіх планах — фільмы і, спадзяюся, добрыя мастацтвазнаўчыя даследаванні, з якімі пакуль у нас наогул вялікая праблема. І такая сістэмная работа з году ў год. Пакуль Бог будзе даваць сілы.